CELEX: 61995CC0253
Language: da
Date: 1996-03-14
Title: Forslag til afgørelse fra generaladvokat La Pergola fremsat den 14. marts 1996. # Kommissionen for De Europæiske Fællesskaber mod Forbundsrepublikken Tyskland. # Traktatbrudssøgsmål - Direktiv 92/50/EØF. # Sag C-253/95.

FORSLAG TIL AFGØRELSE FRA GENERALADVOKAT
      ANTONIO LA PERGOLA
      fremsat den 14. marts 1996 (
            *1
         )
      
               1. 
            
            
               Ved stævning indleveret den 19. juli 1995 har Kommissionen nedlagt påstand om, at det fastslås, at Forbundsrepublikken Tyskland har tilsidesat sine forpligtelser i henhold til EF-traktaten, idet den ikke inden for den fastsatte frist har sat de nødvendige bestemmelser i kraft med henblik på gennemførelsen af Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler (
                     1
                  ).
            
         
               2. 
            
            
               I henhold til direktivets artikel 44, stk. 1, skulle medlemsstaterne inden den 1. juli 1993 have sat de nødvendige love og administrative bestemmelser i kraft for at efterkomme direktivet.
            
         
               3. 
            
            
               Jeg skal blot nævne, at forbundsregeringen ikke har bestridt det påtalte traktatbrud. I sit indlæg har regeringen kun anført, at bekendtgørelser med henblik på at tilpasse de nationale bestemmelser til direktivet er ved at blive udstedt, og har oplyst, at den inden for den fastsatte frist har givet de ordregivende myndigheder i Forbundsrepublikken samt delstaternes ministerier meddelelse om, at direktivet med virkning fra den 1. juli 1993 har fundet umiddelbar anvendelse. I henhold til Domstolens praksis (
                     2
                  ) bringes traktatbruddet ikke herved til ophør.
            
         
               4. 
            
            
               Jeg skal derfor foreslå, at Kommissionens påstand tages til følge, og at Forbundsrepublikken Tyskland dømmes til at betale sagens omkostninger, jf. procesreglementets artikel 69, stk. 2.
            
         (
            *1
         ) – Originalsprog: italiensk.
      (
            1
         ) – EFT L 209, s. 1.
      (
            2
         ) – Jf. blandt mange domme f.eks. dom af 6.4.1995, sag C-147/94, Kommissionen mod Spanien, Sml. I, s. 1015.